Կարլեն Դալլաքյան

Կարլեն Լևոնի Դալլաքյան  (), հայ խորհրդային կուսակցական և պետական աշխատող, գրականագետ, լրագրող, թարգմանիչ։ Բանասիրական գիտությունների թեկնածու (1964)։

Ավարտել է Երևանի պետական համալսարանի բանասիրական ֆակուլտետը (1951)։ Մինչև 1957 թվականը կատարել է կոմերիտական ղեկավար աշխատանք։

1957-1963 թվականներին աշխատել է ՀԿԿ Կենտկոմում։ 1963-1970 թվականներին եղել է ՀԽՍՀ Մինիստրների սովետին առընթեր հայ եկեղեցու գործերի խորհրդի նախագահ, 1971-1975 թվականներին՝ ՀԿԿ Կենտկոմի պրոպագանդայի և ագիտացիայի բաժնի վարիչ։ 1976-ի հունվարին ընտրվել է ՀԿԿ Կենտկոմի քարտուղար։ ՀԽՍՀ 8-9 գումարումների Գերագույն սովետի դեպուտատ է, ՀԿԿ Կենտկոմի (1971 թվականից) և ՀԿԿ Կենտկոմի բյուրոյի (1976 թվականից) անդամ։ Անգլերենից և ռուսերենից թարգմանել է Մարկ Տվենի, Լ․ Պերվոմայսկու և ուրիշ հեղինակների մի շարք գործեր։ ԽՄԿԿ անդամ 1952 թվականից։

Ծանոթագրություններ 

Խորհրդային կուսակցական գործիչներ
Հայ լրագրողներ
Հայ գրականագետներ
Հայ թարգմանիչներ
Հայ պետական գործիչներ
Բանասիրական գիտությունների թեկնածուներ
Անգլերենից հայերեն թարգմանիչներ
Ռուսերենից հայերեն թարգմանիչներ